Iyun oyida ming kub metr gaz narxi 1180 dollarni, iyul oyida 1805 dollarni tashkil etgandi. Foto: RIA Novosti Yevropada gazning birja narxi mart oyi boshidan buyon birinchi marta ming kub metri uchun 2600 dollardan oshdi. Birja ochilishida sentabr oyi uchun gaz yetkazib berish bo‘yicha fyuchers shartnomalari narxi ming kub metr uchun 2418 dollarni tashkil etdi, so‘ngra 2348 dollargacha tushdi. Soat 15.43da esa narx 2500 dollarga ko‘tarildi, 17.42da 2600 dollardan oshib ketdi. Soat 15.52da gaz narxi 2631,7 dollarga teng bo‘ldi. Yevropa Rossiyadan gaz yetkazib berish hajmi kamaygani sababli energetika inqiroziga duch kelgan. Ayni vaqtda "Shimoliy oqim" gaz quvuri va Ukraina gaz transport tizimi orqali gaz yetkazish sezilarli darajada pasaygan, "Yamal - Yevropa" gaz quvuri orqali esa butunlay to‘xtatilgan. Iyun oyida ming kub metr gaz narxi 1180 dollarni, iyul oyida 1805 dollarni tashkil etgandi. O‘tgan yilning yozida gaz narxi 500 dollardan oshmagan.